|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Slika, ki vsebuje besede besedilo  Opis je samodejno ustvarjen  e-naslov: [gp.mvzi@gov.si](mailto:gp.mvzi@gov.si) | | | | | | | | | | | | |
| Številka: 430-188/2024-3360-85 | | | | | | | | | | | | |
| Ljubljana, 22. 4. 2025 | | | | | | | | | | | | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | | | | | | | | | | | | |
| **ZADEVA:** | **Predlog za uvrstitev projektov****: 3360-25-0013 Platforma podatkov za Deoksiribonukleinsko kislino; 3360-25-0020 Razvoj hitre in kontinuirane analize aerosolov; 3360-25-0021 Letalske stopnice z inteligentnim premikanjem; 3360-25-0022 Učinkovita bio-proizvodnja rastlinskih spojin in 3360-25-0023 Razvoj krožnih verig za predelavo mlečnih odpadkov, v Načrt razvojnih programov za obdobje 2025 - 2028 – predlog za obravnavo** | | | | | | | | | | | | | | | | | | |
| **1. Predlog sklepov vlade:** | | | | | | | | | | | | | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. [104/24](https://www.uradni-list.si/glasilo-uradni-list-rs/vsebina/2024-01-3308) ) je Vlada Republike Slovenije na … seji, dne ………sprejela naslednji  **S K L E P:**  V veljavni Načrt razvojnih programov 2025 - 2028 se skladno s podatki iz priloženih tabel uvrstijo novi projekti:   * 3360-25-0013 Platforma podatkov za Deoksiribonukleinsko kislino, * 3360-25-0020 Razvoj hitre in kontinuirane analize aerosolov, * 3360-25-0021 Letalske stopnice z inteligentnim premikanjem, * 3360-25-0022 Učinkovita bio-proizvodnja rastlinskih spojin, * 3360-25-0023 Razvoj krožnih verig za predelavo mlečnih odpadkov.       Barbara Kolenko Helbl  GENERALNA SEKRETARKA    PRILOGE:   * Predlog sklepa Vlade RS (Priloga 1) * Tabele - Obrazec 3: Načrt razvojnih programov (Priloga 4)   SKLEP PREJMEJO:   * Ministrstvo za visoko šolstvo, znanost in inovacije, Masarykova cesta 16, 1000 Ljubljana, * Ministrstvo za finance, Župančičeva 3, 1000 Ljubljana, * Generalni sekretariat Vlade RS, Sektor za podporo dela KAZI. | | | | | | | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | | | | | | | |
| / | | | | | | | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | | | | | | | |
| * dr. Igor Papič, minister, * dr. Tomaž Boh, generalni direktor Direktorata za znanost, * mag. Matic Korun, vodja Sektorja za inovacije, * Dejan Balažič, Sektor za inovacije | | | | | | | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | | | | | | | |
| / | | | | | | | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | | | | | | | |
| / | | | | | | | | | | | | | | | | | | | |
| **5. Kratek povzetek gradiva:** | | | | | | | | | | | | | | | | | | | |
| Vladno gradivo je namenjeno uvrstitvi petih projektov v Načrt razvojnih programov 2025-2028, in sicer:   * 3360-25-0013 Platforma podatkov za Deoksiribonukleinsko kislino, * 3360-25-0020 Razvoj hitre in kontinuirane analize aerosolov, * 3360-25-0021 Letalske stopnice z inteligentnim premikanjem, * 3360-25-0022 Učinkovita bio-proizvodnja rastlinskih spojin, * 3360-25-0023 Razvoj krožnih verig za predelavo mlečnih odpadkov.   Projekti 3360-25-0013, 3360-25-0020, 3360-25-0021, 3360-25-0022 in 3360-25-0023 spadajo v skupino projektov 3360-25-S004 - Promocija inovacijske dejavnosti. V okviru projektov se bo izvajalo sofinanciranje raziskovalno inovacijskega dela.  Namen sofinanciranja je izvajanje programa Eurostars 3. Eurostars 3 je program, ki s sofinanciranjem podpira inovativna mala in srednje velika podjetja (v nadaljnjem besedilu: MSP) ter njihove partnerje, pri izvajanju njihovih skupnih raziskovalno razvojnih in inovativnih projektov, katerih rezultat je nov postopek, proizvod ali storitev in imajo predviden kratek čas vstopa na trg.  Cilj, skladno s pogoji mednarodnega programa Eurostars 3, je spodbuditi partnerje iz Slovenije (predvsem MSP) k izvajanju tržno usmerjenih raziskovalno razvojnih in inovativnih projektov, ki se izvajajo v obliki industrijskih raziskav in eksperimentalnega razvoja, z namenom njihovega povezovanja v mednarodne konzorcije.  Na podlagi izbornega postopka na mednarodni ravni je Eureka sekretariat v sofinanciranje predlagal pet (5) projektov, kjer je udeleženih (7) slovenskih partnerjev od tega tudi dva partnerja, ki sta oddala deklaracijo za samofinanciranje in se nista prijavila na nacionalni javni razpis. Na nacionalni Javni razpis za projekte prijavljene na Eurostars 3 – javni poziv št. 7, v okviru iniciative Eureka (Uradni list RS št. 108/24 z dne 20. 12. 2024) se je prijavilo šest (6) slovenskih partnerjev, od katerih je bilo odobrenih za sofinanciranje pet (5) partnerjev.  Izbrani projektne aktivnosti slovenskih partnerjev se bodo sofinancirali v skladu s pogodbo o sofinanciranju, ki jo bo Ministrstvo za visoko šolstvo, znanost in inovacije (v nadaljevanju: MVZI) sklenil s slovenskimi partnerji.  Proračunska sredstva RS se bo zagotovilo s prerazporeditvami iz evidenčnega projekta 2130-23-0006 Program Eureka in Eurostars, na posamični projekt, znotraj proračunske postavke 231416 – Spodbujanje inovativnosti. | | | | | | | | | | | | | | | | | | | |
| **6. Presoja posledic za:** | | | | | | | | | | | | | | | | | | | |
| a) | | javnofinančna sredstva nad 40.000 EUR v tekočem in naslednjih treh letih | | | | | | | | | | | | | DA | | | | |
| b) | | usklajenost slovenskega pravnega reda s pravnim redom Evropske unije | | | | | | | | | | | | | NE | | | | |
| c) | | administrativne posledice | | | | | | | | | | | | | NE | | | | |
| č) | | gospodarstvo, zlasti mala in srednja podjetja ter konkurenčnost podjetij | | | | | | | | | | | | | NE | | | | |
| d) | | okolje, vključno s prostorskimi in varstvenimi vidiki | | | | | | | | | | | | | NE | | | | |
| e) | | socialno področje | | | | | | | | | | | | | NE | | | | |
| f) | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | | | | NE | | | | |
| **7.a Predstavitev ocene finančnih posledic nad 40.000 EUR:** | | | | | | | | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | | | | | | | | |
|  | | | | | Tekoče leto (t) | | | | t + 1 | t + 2 | | | | | | | t + 3 | | |
| Predvideno povečanje (+) ali zmanjšanje (**–**) prihodkov državnega proračuna | | | | |  | | | |  |  | | | | | | |  | | |
| Predvideno povečanje (+) ali zmanjšanje (**–**) prihodkov občinskih proračunov | | | | |  | | | |  |  | | | | | | |  | | |
| Predvideno povečanje (+) ali zmanjšanje (**–**) odhodkov državnega proračuna | | | | |  | | | |  |  | | | | | | |  | | |
| Predvideno povečanje (+) ali zmanjšanje (**–**) odhodkov občinskih proračunov | | | | |  | | | |  |  | | | | | | |  | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | | |  | | | |  |  | | | | | | |  | | |
| **II. Finančne posledice za državni proračun** | | | | | | | | | | | | | | | | | | | |
| **Finančne posledice za državni proračun** | | | | | | | | | | | | | | | | | | | |
| **a) Pravice porabe za izvedbo predlaganih rešitev so zagotovljene:** | | | | | | | | | | | | | | | | | | | |
| Ime proračunskega uporabnika | | | | Šifra in naziv ukrepa, projekta | | | | Šifra in naziv proračunske postavke | | | Znesek za tekoče leto (t) | | | | | | | Znesek za t + 1 | |
| MVZI | | | | 360-25-0013 Platforma podatkov za Deoksiribonukleinsko kislino | | | | 231416 – Spodbujanje inovativnosti | | | 0,00 EUR | | | | | | | 0,00 EUR | |
| MVZI | | | | 3360-25-0020 Razvoj hitre in kontinuirane analize aerosolov | | | | 0,00 EUR | | | | | | | 0,00 EUR | |
| MVZI | | | | 3360-25-0021 Letalske stopnice z inteligentnim premikanjem | | | | 0,00 EUR | | | | | | | 0,00 EUR | |
| MVZI | | | | 3360-25-0022 Učinkovita bio-proizvodnja rastlinskih spojin | | | | 0,00 EUR | | | | | | | 0,00 EUR | |
| MVZI | | | | 3360-25-0023 Razvoj krožnih verig za predelavo mlečnih odpadkov | | | | 0,00 EUR | | | | | | | 0,00 EUR | |
| **SKUPAJ** | | | | | | | | | | | **0,00 EUR** | | | | | | | **0,00 EUR** | |
| **b) Manjkajoče pravice porabe bodo zagotovljene s prerazporeditvijo:** | | | | | | | | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | | | Šifra in naziv proračunske postavke | | | | | Znesek za tekoče leto (t) | | | | | | | Znesek za t + 1 |
| MVZI | | | 2130-23-0006 Program Eureka in Eurostars | | | | 231416 – spodbujanje inovativnosti | | | | | 266.938,15 | | | | | | | 426.931,99 |
| **SKUPAJ** | | | | | | | | | | | | **266.938,15 EUR** | | | | | | | **426.931,99 EUR** |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | | | | | | | | |
| Novi prihodki | | | | | | Znesek za tekoče leto (t) | | | | | | | | Znesek za t + 1 | | | | | |
|  | | | | | |  | | | | | | | |  | | | | | |
|  | | | | | |  | | | | | | | |  | | | | | |
|  | | | | | |  | | | | | | | |  | | | | | |
| **SKUPAJ** | | | | | |  | | | | | | | |  | | | | | |
| **OBRAZLOŽITEV:** | | | | | | | | | | | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | | | | | | NE | | | |
| V skladu s 7. odstavkom 9. člena Poslovnika Vlade Republike Slovenije (Uradni list RS, št. [43/01](http://www.uradni-list.si/1/objava.jsp?sop=2001-01-2438), [23/02 – popr.](http://www.uradni-list.si/1/objava.jsp?sop=2002-21-0047), [54/03](http://www.uradni-list.si/1/objava.jsp?sop=2003-01-2693), [103/03](http://www.uradni-list.si/1/objava.jsp?sop=2003-01-4610), [114/04](http://www.uradni-list.si/1/objava.jsp?sop=2004-01-4708), [26/06](http://www.uradni-list.si/1/objava.jsp?sop=2006-01-1063), [21/07](http://www.uradni-list.si/1/objava.jsp?sop=2007-01-0986), [32/10](http://www.uradni-list.si/1/objava.jsp?sop=2010-01-1482), [73/10](http://www.uradni-list.si/1/objava.jsp?sop=2010-01-4027), [95/11](http://www.uradni-list.si/1/objava.jsp?sop=2011-01-4102), [64/12](http://www.uradni-list.si/1/objava.jsp?sop=2012-01-2579) in 10/14) se javnosti ni povabilo k sodelovanju, ker gre za predlog sklepa vlade. | | | | | | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | | | | | | NE | | | |
| **11. Gradivo je uvrščeno v delovni program vlade:** | | | | | | | | | | | | | | | | NE | | | |
| dr. Jure Gašperič  **državni sekretar**  Priloge:   * Priloga 1: Predlog sklepa Vlade RS, * Priloga 2: Podatki o izvedbi notranjih postopkov pred odločitvijo na seji vlade, * Priloga 3: Obrazložitev * Priloga 4: Tabele - Obrazec 3: Načrt razvojnih programov | | | | | | | | | | | | | | | | | | | |

**Priloga 1: Predlog sklepa Vlade RS**

|  |
| --- |
|  |
|  |
|  |
|  |

Številka: …………………..

Datum: …………………….

Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. [104/24](https://www.uradni-list.si/glasilo-uradni-list-rs/vsebina/2024-01-3308)) je Vlada Republike Slovenije na … seji, dne ………sprejela naslednji

**S K L E P:**

V veljavni Načrt razvojnih programov 2025 - 2028 se skladno s podatki iz priloženih tabel uvrstijo novi projekti:

* 3360-25-0013 Platforma podatkov za Deoksiribonukleinsko kislino,
* 3360-25-0020 Razvoj hitre in kontinuirane analize aerosolov,
* 3360-25-0021 Letalske stopnice z inteligentnim premikanjem,
* 3360-25-0022 Učinkovita bio-proizvodnja rastlinskih spojin,
* 3360-25-0023 Razvoj krožnih verig za predelavo mlečnih odpadkov.

Barbara Kolenko Helbl

GENERALNA SEKRETARKA

PRILOGE:

Tabele (Obrazec 3: Načrt razvojnih programov)

SKLEP PREJMEJO:

1. Ministrstvo za visoko šolstvo, znanost in inovacije, Masarykova cesta 16, 1000 Ljubljana,
2. Ministrstvo za finance, Župančičeva 3, 1000 Ljubljana,
3. Generalni sekretariat Vlade RS, Sektor za podporo dela KAZI.

**Priloga 3: Obrazložitev**

Vladno gradivo je namenjeno za obravnavo predloga za uvrstitev petih spodaj navedenih projektov v Načrt razvojnih programov za obdobje 2025 - 2028.

Projekti 3360-25-0013, 3360-25-0020, 3360-25-0021, 3360-25-0022 in 3360-25-0023 spadajo v skupino projektov 3360-25-S004 - Promocija inovacijske dejavnosti. V okviru projektov se bo izvajalo sofinanciranje raziskovalno inovacijskega dela. Sofinanciranje bo potekalo s proračunske postavke 231416 – Spodbujanje inovativnosti.

Namen sofinanciranja je izvajanje programa Eurostars 3. Eurostars 3 je program, ki s sofinanciranjem podpira inovativna MSP ter njihove partnerje, pri izvajanju njihovih skupnih raziskovalno razvojnih in inovativnih projektov, katerih rezultat je nov postopek, proizvod ali storitev in imajo predviden kratek čas vstopa na trg.

Cilj, skladno s pogoji mednarodnega programa Eurostars 3, je spodbuditi partnerje iz Slovenije (predvsem MSP) k izvajanju tržno usmerjenih raziskovalno razvojnih in inovativnih projektov, ki se izvajajo v obliki industrijskih raziskav in eksperimentalnega razvoja, z namenom njihovega povezovanja v mednarodne konzorcije.

Na podlagi izbornega postopka na mednarodni ravni je Eureka sekretariat v sofinanciranje predlagal pet (5) projektov, kjer je udeleženih (7) slovenskih partnerjev od tega tudi dva partnerja, ki sta oddala deklaracijo za samofinanciranje in se nista prijavila na nacionalni javni razpis. Na nacionalni Javni razpis za projekte prijavljene na Eurostars 3 – javni poziv št. 7, v okviru iniciative Eureka (Uradni list RS št. 108/24 z dne 20. 12. 2024) se je prijavilo šest (6) slovenskih partnerjev, od katerih je bilo odobrenih za sofinanciranje pet (5) partnerjev.

**Projekt 3360-25-0013 Platforma podatkov za Deoksiribonukleinsko kislino**

Projekt GuarDNA razvija istoimensko inovativno platformo za varno in trajnostno shranjevanje podatkov z uporabo biomolekul deoksiribounkleinske kisline (DNK) kot medij. Cilj projekta je omogočiti shranjevanje ogromnih količin podatkov v izjemno kompaktni, dolgotrajni in energetsko učinkoviti obliki. Platforma bo združevala najnovejša dognanja DNK sinteze, napredne algoritme za obdelavo velikih količin podatkov ter vrhunske varnostne protokole, kar bo zagotovilo varno, zanesljivo in trajnostno podatkovno arhiviranje. S tehnologijo rešujejo ključne izzive naraščajočih potreb po podatkovni infrastrukturi, saj zmanjšujejo energetsko porabo, okoljski odtis in materialne potrebe tradicionalnih energetsko potratnih podatkovnih centrov. Projekt ima širok gospodarski in družbeni pomen, saj prispeva k trajnostni digitalizaciji ter omogoča dolgoročno hrambo kritičnih informacij.

Mednarodni projekt bo izvedel konzorciji 2 partnerjev v sestavi tuji partner DNAalgo, in slovenski partner BioSistemika d.o.o.

Projekt bo trajal predvidoma 36 mesecev, in sicer od 1. 3. 2025 do 29. 2. 2028. Financiranje projekta se bo zaključilo predvidoma 31. 12. 2028. Prvo vsebinsko in finančno poročilo bo slovenski partner v projektu oddal do 21. 10. 2025, nato je predvideno prvo izplačilo prvega dela sofinanciranja projekta s strani MVZI. Nato sledijo periodična poročanja do zaključka projekta, in sicer pred posamičnim izplačilom.

Celotna vrednost projekta je 1.041.132,00 EUR, od tega je vrednost slovenskega dela projekta, ki ga sofinancira MVZI, 299.716,00 EUR, slovenski partner BioSistemika d.o.o. bo prispeval 299.716,00 EUR lastnega vložka. Tuji partnerji pa prispevajo 441.700,00 EUR. MVZI bo projekt predvidoma sofinanciralo v štirih letih in sicer 2025, 2026, 2027 in 2028.

**Projekt 3360-25-0020 Razvoj hitre in kontinuirane analize aerosolov**

Projekt Ai1-CAS se osredotoča na razvoj prvega instrumenta za kontinuirano in poglobljeno analizo ogljičnih aerosolov v realnem času, ki združuje termično-optično analizo ogljika (TOCA) in masno spektrometrijo z več tehnikami ionizacije (EI, SPI, REMPI). Cilj projekta je izboljšati razumevanje zdravju nevarnih in podnebno pomembnih organskih spojin ter zagotoviti napredne analitične zmogljivosti za raziskave, monitoring in industrijsko procesno analitiko. Ključni produkt je sistem Ai1-CAS, sestavljen iz dveh modulov, RMλ-TOCA in RainbowMS, ki bosta na voljo kot samostojna instrumenta ali kot integrirana rešitev. Projekt cilja na prebojne analitične rešitve za aerosole na področjih zdravja, podnebja in industrije, z močno tržno usmeritvijo na raziskovalne organizacije, agencije za monitoring zraka in industrijske uporabnike. Rezultat projekta bo prispeval k izboljšani kakovosti zraka, učinkovitejšemu upravljanju emisij in podpori trajnostnemu razvoju.

Mednarodni projekt bo izvedel konzorciji 3 partnerjev v sestavi tuji partner Photonion GmbH, tuji partner University of Rostock, in slovenski partner Aerosol d.o.o.

Projekt bo trajal predvidoma 36 mesecev, in sicer od 1. 4. 2025 do 31. 3. 2028. Financiranje projekta se bo zaključilo predvidoma 31. 12. 2028. Prvo vsebinsko in finančno poročilo bo slovenski partner v projektu oddal do 15. 10. 2025, nato je predvideno prvo izplačilo prvega dela sofinanciranja projekta s strani MVZI. Nato sledijo periodična poročanja do zaključka projekta, in sicer pred posamičnim izplačilom.

Celotna vrednost projekta je 1.320.258,00 EUR, od tega je vrednost slovenskega dela projekta, ki ga sofinancira MVZI, 295.855,00 EUR, slovenski partner Aerosol d.o.o. bo prispeval 295.855,00 EUR lastnega vložka. Tuji partnerji pa prispevajo 728.548,00 EUR. MVZI bo projekt predvidoma sofinanciralo v štirih letih in sicer 2025, 2026, 2027 in 2028.

**Projekt 3360-25-0021 Letalske stopnice z inteligentnim premikanjem**

Projekt PRISM bo razvil avtonomne potniške stopnice za letala, vključno z AI-omogočenim popolno avtomatiziranim priklopom na letalska vrata in z omogočeno avtonomno vožnjo v okviru letališke infrastrukture. Projektni cilj je nasloviti in zmanjšati težave, ki nastajajo v okviru letaliških operacij in storitev: (i) močno pomanjkanje osebja podpornih storitev ne letališki pisti, kar povzroča zamude, (ii) okoljska škoda zaradi porabe goriva in emisij CO2 pri prostem teku letala, ko čaka na stopnice, (iii) poškodbe, ki so rezultat človeškega faktorja in (iv) pod optimizirano produktivnost letaliških operacij.

Mednarodni projekt bo izvedel konzorciji 3 partnerjev v sestavi tuji partner MobileTronics GmbH, slovenski partner Fraport Slovenija, d.o.o., in slovenski partner Tips d.o.o, ki je tudi sofinanciran iz strani MVZI.

Projekt bo trajal predvidoma 36 mesecev, in sicer od 1. 4. 2025 do 31. 3. 2028. Financiranje projekta se bo zaključilo predvidoma 31. 12. 2028. Prvo vsebinsko in finančno poročilo bo slovenski partner v projektu oddal do 15. 10. 2025, nato je predvideno prvo izplačilo prvega dela sofinanciranja projekta s strani MVZI. Nato sledijo periodična poročanja do zaključka projekta, in sicer pred posamičnim izplačilom. MVZI bo spremljalo izključno obveznosti slovenskega partnerja, s katerim bo imelo sklenjeno pogodbo o sofinanciranju; tujih partnerjih MVZI ne bo spremljalo, ali poročalo, o izvedbi njihovih projektnih aktivnosti in financiranju. Drugi slovenski partner FRAPORT je slovenko podjetje, ki ni želelo državne pomoči oz. subvencije, ker je oddalo deklaracijo za samo-financiranje in se tudi ni prijavilo na nacionalni JR.

Celotna vrednost projekta je 2.001.409,00 EUR, od tega je vrednost slovenskega dela projekta, ki ga sofinancira MVZI, 300.000,00 EUR, slovenski partner Tips d.o.o. bo prispeval 721.339,00 EUR lastnega vložka, drugi slovenski partner FRAPORT bo prispeval 63.603,00 EUR lastnega vložka. Tuji partnerji pa prispevajo 916.467,00 EUR. MVZI bo projekt predvidoma sofinanciralo v štirih letih in sicer 2025, 2026, 2027 in 2028.

**Projekt 3360-25-0022 Učinkovita bio-proizvodnja rastlinskih spojin**

Projekt PlantScale si prizadeva razviti tehnologijo za proizvodnjo dragocenih rastlinskih spojin, izboljšati izkoristek produkcije za dvakrat in pri tem znižati stroške “downstream” oz. zaključnih procesov za 10-krat. Tehnologija bo pilotno uporabljena pri proizvodnji triptolidov, spojin za nadzor plodnosti pri glodavcih, ki predstavljajo okolju prijazno alternativo strupom za podgane. Splošna uporabnost tehnologije bo preizkušena v laboratorijskem merilu za fukoksantin, naravno barvilo in antioksidant, v sodelovanju z Univerzo v Københavnu. Združevanje strokovnega znanja TriptoBIO na področju fermentacijske proizvodnje rastlinskih spojin in izkušenj podjetja Acies Bio pri predelavi in povečanju obsega proizvodnje bo omogočilo razvoj platforme PlantScale za stroškovno učinkovito bioproizvodnjo.

Mednarodni projekt bo izvedel konzorciji 3 partnerjev v sestavi tuji partner Department of Plant and Environmental Sciences - University of Copenhagen, tuji partner TriptoBIO ApS, in slovenski partner Acies Bio d.o.o.

Projekt bo trajal predvidoma 24 mesecev, in sicer od 1. 2. 2025 do 31. 1. 2027. Financiranje projekta se bo zaključilo predvidoma 31. 12. 2027. Prvo vsebinsko in finančno poročilo bo slovenski partner v projektu oddal do 21. 6. 2025, nato je predvideno prvo izplačilo prvega dela sofinanciranja projekta s strani MVZI. Nato sledijo periodična poročanja do zaključka projekta, in sicer pred posamičnim izplačilom. MVZI bo spremljalo izključno obveznosti slovenskega partnerja, s katerim bo imelo sklenjeno pogodbo o sofinanciranju; tujih partnerjih MVZI ne bo spremljalo, ali poročalo, o izvedbi njihovih projektnih aktivnosti in financiranju.

Celotna vrednost projekta je 1.197.364,00 EUR, od tega je vrednost slovenskega dela projekta, ki ga sofinancira MVZI, 287.803,00 EUR, slovenski partner Acies Bio d.o.o. bo prispeval 287.803,00 EUR lastnega vložka. Tuji partnerji pa prispevajo 621.758,00 EUR. MVZI bo projekt predvidoma sofinanciralo v treh letih in sicer 2025, 2026 in 2027.

**Projekt 3360-25-0023 Razvoj krožnih verig za predelavo mlečnih odpadkov**

Mlekarska industrija je ena izmed najbolj potratnih panog, saj proizvede do trikrat več odpadkov kot primarnih proizvodov. Na trgu že obstajajo učinkovite krožne tehnologije za pretvorbo odpadkov v nove produkte, vendar se v praksi le redko uporabljajo. To je posledica dolgih ciklov sprejemanja odločitev o investicijah, ki temeljijo na pomanjkanju informacij o tehnoloških možnostih in vplivih na okolje in poslovanje. Rezultat te neučinkovitosti se kaže v zmanjšanji stopnji krožnosti (iz 9,1 % leta 2018 na 7,2 % leta 2024) v EU. Cilj projekta UpDairy je razviti platformo, ki izkorišča velike jezikovne modele in procesiranje naravnega jezika za načrtovanje krožnih naložb in oblikovanje novih vrednostnih verig. Platforma bo uporabnikom pomagala pri prepoznavanju in ocenjevanju vpliva krožnih tehnologij, ocenjevanju vpliva vrednostnih verig na okolje in poslovne rezultate ter racionalizaciji naložbenih odločitev, kar bo pospešilo prehod na bolj trajnostni in krožni mlekarski sektor.

Projekt bo trajal predvidoma 36 mesecev, in sicer od 1. 5. 2025 do 30. 4. 2028. Financiranje projekta se bo zaključilo predvidoma 31. 12. 2028. Prvo vsebinsko in finančno poročilo bo slovenski partner v projektu oddal do 15. 10. 2025, nato je predvideno prvo izplačilo prvega dela sofinanciranja projekta s strani MVZI. Nato sledijo periodična poročanja do zaključka projekta, in sicer pred posamičnim izplačilom. MVZI bo spremljalo izključno obveznosti slovenskega partnerja, s katerim bo imelo sklenjeno pogodbo o sofinanciranju; tujih partnerjih MVZI ne bo spremljalo, ali poročalo, o izvedbi njihovih projektnih aktivnosti in financiranju. Drugi slovenski partner Bering inženiring d.o.o je slovenko podjetje, ki ni želelo državne pomoči oz. subvencije, ker je oddalo deklaracijo za samo-financiranje in se tudi ni prijavilo na nacionalni JR.

Celotna vrednost projekta je 1.255.400,00 EUR, od tega je vrednost slovenskega dela projekta, ki ga sofinancira MVZI, 29.170,00 EUR, slovenski partner Koto d.o.o. bo prispeval 43.755,00 EUR lastnega vložka, drugi slovenski partner Bering d.o.o. bo prispeval 540.475,00 EUR lastnega vložka. Tuji partnerji pa prispevajo 642.000,00 EUR. MVZI bo projekt predvidoma sofinanciralo v štirih letih in sicer 2025, 2026, 2027 in 2028.